# ארטמיס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
פסל ארטמיס מהלובר; העתק רומאי של פסל הלניסטי.

במיתולוגיה היוונית, ארטמיס (Άρτεμις) הייתה אלת הירח והציד ואחת משנים עשר האלים האולימפיים. היא הייתה בתם של ראש האלים זאוס ולטו, ואחותו התאומה של אפולו, אל השמש והיופי. ארטמיס הייתה אחת משלוש האלות הבתולות, יחד עם אתנה והסטיה. בקרב הרומאים היא נודעה כדיאנה.

## [עריכה] דמותה של ארטמיס

במקורה הייתה ארטמיס אלת האור, ההרים והחורשות. ארטמיס נעשתה אלת הירח, הציד והשגיחה על מרחבי השדות ועל חיות הבר והייתה לפטרוניתן של היולדות. ארטמיס בעצמה לא רצתה להינשא או אהבה ודרשה מהנימפות ששירתו אותה להשאר בתולות. ארטמיס הייתה אכזרית, והטילה אימה כשכעסה. האגדה מספרת על עלם 'אקטיאון' שבזמן שצד בחורשה ראה במקרה את ארטמיס מתרחצת. ארטמיס כעסה מאוד והפכה אותו לצבי והיא בעצמה צדה אותו ושיסעה אותו לגזרים ונתנה לכלביו שלו לטרופו.

ברומא נפוץ פולחן ארטמיס בעיקר בקרב הפלבאים שהביאו את המנהג מהאזורים הכפריים. ארטמיס הייתה מגינה על העבדים ויום חגה היה יום חופש. הייתה תמיד מלווה בכלב צייד או בצבי.

ארטמיס הייתה הפטרונית של העיר ספרטה. סמלה הוא הלבנה. חיות בר רבות מקודשות לה, בעיקר הצבי, וכן מקודש לה עץ הברוש. לכבודה גם נבנה מקדש ארטמיס באפסוס - אחד משבעת פלאי עולם.

## [עריכה] מיתוסים מרכזיים

### [עריכה] לידה

ארטמיס הייתה בתם של ראש האלים זאוס ובת הטיטאנים לטו, ואחותו התאומה של אפולו. כשנודע להרה, אשתו של זאוס, כי לטו בהריון מבעלה, היא אסרה על לטו ללדת ביבשה או על אי בים. ולכן, לטו נאלצה ללדת את התאומים אפולו וארטמיס באי הצף דלוס. אגדה אחרת מספרת כי הרה חטפה את איליתיה אלת המיילדות, כדי למנוע מלטו המעוברת ללדת את ילדיה, אך האלים האחרים כפו עליה לשחרר את איליתיה. לחילופין, ארטמיס נולדה ראשונה וסייעה לאמה בלידת אחיה הצעיר אפולו. על פי גירסה אחת של המיתוס, ארטמיס נולדה יום לפני אפולו באי אורטיגיה. היא סייעה ללטו להגיע לדלוס, שם נולד אפולו.

## [עריכה] מיתוסים נוספים

### [עריכה] ניובה בת טנטלוס

ניובה הייתה מלכת העיר תבאי, אשתו של אמפיון ובתו של טנטלוס. המיתוס מספר שניובה טענה כי היא טובה מלטו, אמם של ארטמיס ואפולו, מפני שילדה שבעה בנים ושבע בנות, ולא רק זוג תאומים. נקמתם של אפולו וארטמיס לא איחרה לבוא: אפולו הרג את כל בניה של ניובה כשהשתתפו במשחקים אתלטיים, וארטמיס הרגה את כל הבנות. על פי גירסה מסוימת, רק כלוריס נותרה בחיים מכל ילדיה של ניובה. אמפיון נשבע לנקום את דם ילדיו, אך אפולו הרג גם אותו. ניובה, שעולמה חרב עליה בן רגע, נמלטה להר סיפליון באסיה הקטנה ובכתה נוראות עד שהפכה לאבן. דמעותיה הפכו לנהר אכלואוס. זאוס הפך את כל אנשי תבאי לאבן כדי שאיש מהם לא יוכל לקבור את ילדי ניובה המתים במשך תשעה ימים. בתום תשעת הימים קברו האלים עצמם את הילדים.

## [עריכה] קישורים חיצוניים

מיזמי קרן ויקימדיה |  |
תמונות ומדיה בוויקישיתוף: ארטמיס

האלים האולימפיים במיתולוגיה היוונית

זאוס • הרה • פוסידון • האדס • דיוניסוס • אפרודיטה • אתנה • אפולו •ארטמיס • ארס • הפייסטוס • הרמס

מקור: http://he.wikipedia.org../../../%D7%90/%D7%A8/%D7%98/%D7%90%D7%A8%D7%98%D7%9E%D7%99%D7%A1.html

קטגוריה: אלים אולימפיים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Alemannisch
- Asturianu
- Български
- Català
- Česky
- Dansk
- Deutsch
- Ελληνικά
- Español
- Suomi
- Français
- हिन्दी
- Magyar
- Italiano
- 日本語
- 한국어
- Lëtzebuergesch
- Lietuvių
- Latviešu
- Nederlands
- Norsk (bokmål)
- Polski
- Português
- Română
- Русский
- Slovenčina
- Slovenščina
- Српски / Srpski
- Svenska
- Türkçe
- Українська
- 中文